recursal/SuperWikiNEXT-32B huggingface dataset:
Peta biasa dalam permainan MOBA.
**Arena pertarungan atas talian multipemain** (MOBA) atau dikenali sebagai strategi masa sebenar aksi ialah sejenis permainan video strategi yang berasal daripada jenis strategi masa sebenar, dan pemainnya mengawal 1 watak dalam kumpulan yang bersaing dengan kumpulan pemain lain.

Asal usul jenis permainan ini dapat dijejaki beberapa dekad sebelum masa kini ke salah 1 daripada permainan strategi masa sebenar yang terawal, iaitu permainan Herzog Zwei oleh Sega Mega Drive/Genesis 1989. Terdapat 2 kumpulan berlawanan dan matlamat setiap kumpulan secara umumnya adalah untuk menghapuskan pusat utama musuh mereka untuk menang, walaupun beberapa permainan boleh mempunyai syarat kemenangan berbeza. Dalam kebanyakan MOBA, pemain memainkan peranan terperinci seperti pengangkat, penyokong dan penyerang hendap.

Rujukan
-------

1. ↑  Greg Lockley (3 June 2014), MOBA: The story so far Diarkibkan 27 April 2017 di Wayback Machine, MCV
2. ↑  Andrew Groen (7 March 2012), Ask GR Anything: What's a MOBA? Diarkibkan 30 Jun 2017 di Wayback Machine, GamesRadar
**Art Cube** Band jepun yang telah ditubuhkan pada Februari 2007 sejurus selepas pembubaran band Brain Hacker.Walau bagaimanapun, band ini belum aktif sehingga pembukaan laman web rasmi pada November 2007.

Konsert pertama bermula pada 12 Disember 2007 di Meguro Rockmaykan.Pada bulan Februari 2008 drummer sokongan mereka, Shizuki, menjadi ahli rasmi dan yang pertama pada album solo Suna no hana yang telah berada pasaran pada bulan Julai. Semua salinan telah dijual dalam beberapa minggu dan solo kedua dikeluarkan pada 27 Ogos.

Art Cube mempunyai oneman persembahan pertama mereka di Meguro Rockmaykan pada 12 Disember 2008. Rakaman secara langsung dikeluarkan sebagai bentuk DVD untuk semua orang yang menghadiri pameran oneman kedua mereka pada 3 April 2009.
Art Cube memapar tajaan sendiri persembahan di Art Box pada 28 September berganding dengan SaTaN dan The Candy Spooky Theater diikuti oleh dua persembahan oneman di Perancis pada bulan Oktober.Pada ketiga-tiga konsert album kompilasi Luxurious Cube telah dijual sebagai satu barang eksklusif. A digest DVD jelajah ke Eropah dan telah diedarkan secara percuma di ulang tahun kedua. Oneman domestik telah membuat persembahan pada 12 Disember 2009.
Yang pertama rakaman album oleh Cube Art adalah EP Rasenzuki, yang menampilkan A-side tiga dari solo pertama mereka serta dua trek yang sebelum ini tidak dikeluarkan.

Pautan luar
-----------

* Art Cube
Bagi drama adaptasi novel ini, lihat Atas Nama Cinta.

***Atas Nama Cinta*** ialah novel 2007 oleh penulis novel Malaysia, Lily Suriani, diterbitkan oleh Alaf 21. Ia telah diadaptasikan sebagai sebuah siri drama oleh TV3 pada 2012.

Sinopsis
--------

Sukarnya Firas menakluki hati dan cinta Ardini. Pelbagai cara dilakukan agar gadis punjaan hati menjadi miliknya yang abadi. Bukankah cinta itu satu pengorbanan? Dan itulah yang menguntumkan kemanisan cinta. Ijab kabul bukti bahawa cinta mereka bukan hanya di bibir.

Gelora ombak dan taufan telah mengaramkan bahtera cinta mereka ketika disinari cahaya bahagia. Namun, mengapa ada insan yang mencemburui keindahan cinta mereka? Mengapa perlu ada duri-duri yang menghalang mereka ke puncak kasih hingga hati mereka tercalar luka? Atas nama cinta, mereka berpegang teguh pada janji setia...

Keluaran dan legasi
-------------------

Rencana utama: Atas Nama Cinta
*Atas Nama Cinta* dikeluarkan pada 2007 oleh Alaf 21. Pada tahun 2012, novel ini telah diadaptasikan ke siaran TV melalui drama waktu perdana di Slot Akasia bermula 13 Februari 2012 di TV3, dibintangi oleh Shahz Jaszle, Fiza Halim, Shah Iskandar dan Tasha Shilla.

Rujukan
-------

1. ↑  Atas Nama Cinta Cempakasari (7 Oktober 2008). Dicapai pada 10 Mac 2009.

Pautan luar
-----------

* Laman web rasmi
**Baruna Jaya III (KAL-IV-04)** merupakan kapal tentera laut Indonesia jenis kapal pemetaan/penyelidik yang bertugas bagi pemetaan wilayah-wilayah di Indonesia. Ia dibina pada tahun 1990.

Kapal **Baruna Jaya III** milik Indonesia merupakan kapal pemetaan/penyelidik. Baruna Jaya III memenuhi keperluan pemetaan Indonesia bagi tujuan ketenteraan dan pengawasan wilayah-wilayah Indonesia. Baruna Jaya III dibina oleh *CMN, Cherbourg, Perancis.*

Baruna Jaya III mempunyai 37 orang anak kapal tambahan 26 kakitangan pemetaan. Baruna Jaya III dilengkapi untuk misi pengawasan, pemetaan dan penyelidikan.

Kapal Baruna Jaya III sepanjang 60.03 m; 11.61 meter \* 5.31 meter ( 197 kaki panjang \* 38 kaki \* 17.4 kaki) mempunyai kelajuan pada 14 batu nautikal. Baruna Jaya III mempunyai seseran 1,350 tan penuh.

Kapal lain dalam kelas yang sama adalah Baruna Jaya I, Baruna Jaya II, Baruna Jaya III, Baruna Jaya IV, dan Baruna Jaya VIII.

Kemudahan
---------

Baruna Jaya III mempunyai kemudahan pengawasan dan penyelidikan hidrografik dan oceanografik.

TUJAHAN
-------

Kapal Baruna Jaya III mempunyai dua enjin disel yang disambung kepada satu gandar yang menghasilkan 2,990 bhp secara berterusan dan mampu bergerak pada kelajuan 14 batu nautikal.

Pegawai pemerintah Baruna Jaya III
----------------------------------

Pautan luar
-----------

*
***Flame of Recca*** (烈火の炎, *Rekka no Honō*) ialah anime dan manga bersiri Jepun oleh Nobuyuki Anzai.

Plot
----

Recca Hanabishi merupakan keturunan puak ninja Hokage yang mahir dlm elemen api. Golongan ini boleh mengeluarkan api dari tubuh badan dan menggunakan api itu sebagai senjata. Disertai rakan-rakannya, Fuko Kirisawa, Domon Ishijima, Tokiya Mikagami, Kaoru Koganei, Ganko Morikawa dan wanita di bawah jagaannya, Yanagi Sakoshita,mereka bersama-sama cuba untuk menghapuskan kuasa jahat Kurei. Kurei juga merupakan seorang pelempar api dan juga abang kepada Recca. Dengan alat ghaib masing-masing, Recca dan teman-temannya mengharungi pertarungan-pertarungan yang sukar demi untuk menghapuskan Kurei.


**Watak-watak**

---

**Recca Hanabishi**
Recca Hanabishi bercita-cita dan terlalu obses dalam menjadi seorang ninja sehinggakan beliau mengambil Yanagi Sakoshita sebagai tuannya yang sedia dicurahkan khidmat darinya.Realitinya,beliau memang seorang ninja golongan Hokage.Golongan ini mampu mencipta api daripada tubuh badan mereka.
**Axiata Arena** (sebelumnya, **Stadium Putra Bukit Jalil**) ialah sebuah stadium tertutup terbesar di Malaysia yang terletak di  Kompleks Sukan Negara Bukit Jalil. Stadium ini ialah salah satu fasiliti sukan yang terdapat di Kompleks Sukan Bukit Jalil selain daripada Stadium Nasional, Stadium Hoki Nasional, Pusat Skuasy Nasional, Pusat Akuatik Nasional dan Dewan Seri Putra.

Stadium ini mempunyai 13,000 tempat duduk yang sedia ada dan 3,000 tempat duduk yang boleh disorokkan. Pintu masuk ke stadium dan pergerakan dalam menggunakan kemudahan yang disediakan begitu mudah dengan adanya 3 pintu masuk utama dan laluan bebas dari plaza pejalan kaki disekelilingnya. Arena yang berbentuk segiempat bujur dengan keluasan maksima 69m x 39.4m, merupakan satu ciri yang terbaik kepada stadium ini. Ia boleh diubahsuai kepada berbagai format mengikut aktiviti-aktiviti sukan seperti tinju, badminton, bola keranjang, bola tampar, ping pong, bermain pedang, bola baling, judo, gusti, gimnastik dan pertandingan bolasepak lima sebelah. Stadium ini juga mampu untuk mengajurkan acara bukan sukan seperti konsert, persidangan, dan pameran.

Sejarah
-------

Pada 15 Ogos 2009 , Y.A.Bhg. Tun Abdullah Ahmad Badawi mantan Perdana Menteri Malaysia yang kelima telah diberi penghormatan untuk merasmikan majlis pembukaan Sukan Para Asean 2009 yang telah diadakan di Stadium Putra. Majlis penutup yang berlangsung pada 19 Ogos 2009 turut dihadiri dan dirasmikan oleh YB Dato' Ahmad Shabery Cheek Menteri Belia dan Sukan pada ketika itu. 

Pada 31 Ogos 2010 Stadium Putra telah dipilih sebagai venue untuk Sambutan Hari Merdeka yang ke-53. Ini adalah kali pertama Sambutan Hari Kemerdekaan disambut di tempat yang tertutup kerana berlangsung pada bulan Ramadhan.

Penyanyi Kesayangan Negara Siti Nurhaliza Binti Tarudin adalah anak seni yang paling banyak telah membuat menampilan atau melakukan persembahan konsert di dalam Axiata Arena. Konsert pertama beliau telah dilangsungkan di Axiata Arena pada ketika itu dikenali sebagai Stadium Putra Bukit Jalil pada tahun 30 Oktober 1999 ketika beliau sedang berusia 20 Tahun.

Axiata Arena
------------

Pada 16 Januari 2017 Stadium Putra dengan rasminya dijenamakan semula sebagai Axiata Arena yang merupakan penamaan korporat pertama di Malaysia dengan kerjasama diantara Perbadanan Stadium Malaysia (PSM) dan Axiata Group Berhad. Axiata Arena menjadi mercu tanda pembangunan semula Kompleks Sukan Negara Bukit Jalil yang bakal dikenali sebagai KL Sports City (KLSC).

Rujukan
-------

1. ↑  "13,847 tickets will be available for boxing fans worldwide at the 16,000 capacity in Axiata Arena". *Malay Mail*. 8 June 2018.
2. ↑  "Putra Stadium Now Renamed Axiata Arena". Dicapai pada 2 July 2018.
3. ↑  "Axiata Arena [Perbadanan Stadium Malaysia]". 2017.
4. ↑  "Putra Indoor Stadium Rebranded as Axiata Arena". *Astro Awani*. Januari 16 2017. Dicapai pada Ogos 18 2017. Check date values in: `|accessdate=` dan `|date=` (bantuan)
2. stadium.gov.my
**Art rock** ialah sebuah subgenre dari muzik rock yang mencerminkan perubahan bentuk baru atau avant-garde pada genre rock. Art rock memiliki elemen moden, eksperimental, atau bentuk yang tidak biasa. Art rock bercita-cita untuk mengubah fungsi rock dari sekadar hiburan remaja menjadi sebuah pernyataan artistik, bereksperimen secara konseptual dalam muzik. Art rock terpengaruh dari genre seperti rock eksperimental, muzik avant-garde, muzik klasik, dan jaz.

Art rock diwujudkan dengan tujuan untuk diperdengarkan, bukan untuk menari. Art rock sering menggunakan kesan elektronik tekstur yang mudah didengarkan. Ini berbeza dari propulsif irama rock. Art rock sering kali dikaitkan dengan "rock progresif".

Genre ini mencapai popularitinya pada awal tahun 1970-an melalui seniman-seniman England. Muzik, seperti juga dengan teater, berhubungan dengan genre, sehingga memiliki ketertarikan artistik oleh remaja dan orang dewasa, terutama kerana kompleksiti muzik dan liriknya. Kehadiran art rock berlangsung pada tahun 1966-67 dan berakhir dengan kedatangan punk di pertengahan tahun 1970-an. Setelah itu, genre ini sering diterapkan dalam genre muzik selanjutnya pada era 1970-an 90–an.

Rujukan
-------

1. 1 2 3
2. ↑  O'Brien, Lucy M. "Psychedelic rock". *Encyclopædia Britannica*. Dicapai pada 3 December 2016.
3. 1 2  "Art Rock". Encyclopædia Britannica. Retrieved 15 December 2011.
4. ↑  "Art-Rock". Merriam Webster. Retrieved 15 December 2011.
5. ↑  Anon (n.d.). "Kraut Rock". *AllMusic*. Dicapai pada 25 January 2017.
6. ↑  Hegarty & Halliwell 2011, m/s. 224. sfn error: no target: CITEREFHegartyHalliwell2011 (help)
7. ↑  Reynolds 2005, m/s. 4. sfn error: no target: CITEREFReynolds2005 (help)
8. 1 2  Campbell 2012. sfn error: no target: CITEREFCampbell2012 (help)
9. ↑  Jones 2008. sfn error: no target: CITEREFJones2008 (help)

Pautan luar
-----------

* Gendron, Bernard (2002). *Between Montmartre and the Mudd Club: Popular Music and the Avant-Garde*. University of Chicago Press. ISBN 978-0-226-28735-5.
**Armada Timur**, kemudian dipanggil **Armada Hindia Timur**, adalah sebuah armada laut Royal Navy yang wujud antara tahun 1941 dan 1952.

Pada tahun 1904, First Sea Lord British, Laksamana Sir John Fisher, mengarahkan bahawa sekiranya berlaku peperangan maka tiga markas utama di Timur Jauh, Skuadron Hindia Timur, Stesen China, dan Skuadron Australia, semuanya hendaklah berada di bawah satu markas yang dipanggil Armada Timur, berpangkalan di Singapura. Panglima Besar, China akan mengambil alih pemerintahan. Semasa Perang Dunia I, skuadron-skuadron mengekalkan identiti berbeza mereka dan 'Armada Timur' hanya digunakan sebagai satu istilah umum. Struktur ketiga-tiga skuadron diteruskan sehingga Perang Dunia II dan apabila bermulanya permusuhan dengan Empayar Jepun, Armada Timur secara rasminya ditubuhkan pada 8 Disember 1941, menggabungkan Skuadron Hindia Timur dan Skuadron China.

Semasa peperangan, ia merangkumi banyak kapal dan anggota dari tentera laut negara lain, termasuk Belanda, Australia, New Zealand, dan Amerika Syarikat. Pada 22 November 1944 Armada Timur telah dibentuk semula sebagai Armada Hindia Timur dan terus berpangkalan di Trincomalee. Susulan dari pembentukan semula kapal-kapalnya yang tinggal telah membentuk Armada Pasifik British. Pada Disember 1945 Armada Pasifik British telah dibubarkan dan pasukan-pasukannya diserap ke dalam Armada Hindia Timur. Pada tahun 1952 Armada Hindia Timur telah dinamakan semula Armada Timur Jauh.

Rujukan
-------

1. ↑  Jackson, p. 289
2. ↑  Hobbs, David. "THE BRITISH PACIFIC FLEET IN 1945 A Commonwealth effort and a remarkable achievement" (PDF). *navy.gov.au*. Royal Australian Navy. Dicapai pada 18 July 2018.
**Arkib *MacTutor History of Mathematics*** (lit. **arkib Sejarah MacTutor Matematik**) merupakan laman web yang dikendalikan oleh John J. O'Connor dan Edmund F. Robertson dan dihoskan oleh Universiti St Andrews di Scotland. Ia mengandungi biografi yang terperinci mengenai banyak ahli matematik sejarah dan kontemporari, serta maklumat tentang lengkung yang terkenal dan pelbagai topik dalam sejarah matematik.

Arkib Sejarah Matematik adalah hasil daripada **sistem Mathematical MacTutor**  (sistem MacTutor Matematik), sebuah pangkalan data HyperCard oleh pengarang yang sama, yang memenangi mereka anugerah Perisian Akademik Eropah pada tahun 1994. Pada tahun yang sama, mereka mengasaskan laman web mereka. Setakat 2015[kemas kini] ia mempunyai biografi pada lebih daripada 2800 ahli matematik dan saintis.

Pada tahun 2015, O'Connor dan Robertson memenangi Hadiah Hirst dari London Mathematical Society untuk kerja mereka. Petikan untuk Hirst Prize memanggil arkib "sumber berasaskan web yang paling banyak digunakan dan berpengaruh dalam sejarah matematik".

Lihat juga
----------

* Mathematics Genealogy Project
* MathWorld
* PlanetMath

Rujukan
-------

1. ↑  "Review and description of the MacTutor at the CM magazine (Volume III Number 17 April 25, 1997)". Diarkibkan daripada yang asal pada 2013-09-16. Dicapai pada 2020-02-25.
2. 1 2  Colm, Card (July 19, 2015), "MacTutor History of Mathematics website creators honoured by LMS", *The Aperiodical*.
3. 1 2  *London Mathematical Society Hirst Prize and Lectureship*, University of St Andrews, School of Mathematics and Statistics, July 3, 2015.

Pautan luar
-----------

* MacTutor History of Mathematics archive
* Mathematical MacTutor system
**Belalang Kunyit** (*Valanga nigricornis*) ialah sejenis belalang bewarna kuning kehijauan yang boleh dimakan kerana ia merupakan sumber protein yang bagus.

Melalui peringkat kitaran hidup hemimetabola (tidak lengkap), iaitu bermula dari telur (dalam tanah), beberapa peringkat bukan dewasa (nimfa) dan seterusnya peringkat serangga dewasa.

Dalam bidang pertanian, belalang kunyit diangap sebagai perosak. Serangga dewasa dan nimfa (anak belalang) melakukkan kerosakkan dengan memakan daun tutup bumi di estet getah dan ladang kelapa sawit.

Ciri-ciri
---------

Belalang bersalin kulit (biasanya enam pada jantan dan tujuh pada betina) boleh dibezakan dengan perkembangan alat sulit luaran. Di bawah keadaan makmal (purata 27–9 °C dan 80% r.h.), kitaran hayat lengkap dalam tempoh 6½–8½ bulan, dan belalang betina memiliki kesuburan ("fecundity") purata 158. Kesesakan memperlahankan kadar pertumbuhan belalang dewasa, meningkatkan tempoh pre-oviposition dari 60 hingga 65 hari pada 30–9 °C dan mengurangkan kesuburan. Kesimpulannya adalah kadar kesuburan rendah dan kitaran hayatnya yang perlahan menghalang kemungkinan spesies ini menjadi serangga perosak yang meluas.

Morfologi
---------

Belalang kunyit tergolong dalam kelas serangga yang mempunyai 3 pasang kaki iaitu dari Order Ortoptera yang mana belalang dewasa akan makan pucuk-pucuk muda tanaman seperti sayuran, ubikayu, pisang dan sebagainya. Semasa kajian makmal saya diminta membuat pembedahan (Disect) perut belalang kunyit untuk lulus periksa. Belalang kunyit merupakan serangga yang mempunyai kitaran hidup tidak lengkap. Belalang kunyit bertelur dalam tanah dan menjalani beberapa peringkat sebelum dewasa dan peringkat dewasa di mana ianya tidak melalui peringkat Larva (Ulat) seperti kebanyakkan anthropod lain.

Memakan belalang kunyit
-----------------------

Belalang kunyit boleh digoreng dengan kuali tanpa minyak dan masukkan sedikit garam. Ada yang suka makan bila digoreng dengan minyak. Bahagian kaki belakang merupakan bahagian yang paling sedap dimakan iaitu rangup seperti sepit udang galah. Bahagian perut dan abdomen dibuang dan tidak dimakan. Belalang kunyit kaya dengan protein dan rasanya memang sedap.

Sebagai perosak tanaman
-----------------------

Serangan belalang kunyit banyak terjadi pada musim panas dan kemarau di mana serangga ini aktif dan cepat membiak. Kawalan serangan boleh dibuat dengan cara manual (tangkap dan goreng) atau cara semburan kimia dengan racun serangga (dulu guna Malathion atau Decis).

Bacaan lanjut
-------------

Rujukan
-------

1. ↑  Lihat di bawah istilah Malaysia
2. ↑  Laboratory studies on the life-history of Valanga nigricornis nigricornis (Burm.) (Orth. Acrididae)  
(1971). Laboratory studies on the life-history of Valanga nigricornis nigricornis (Burm.) (Orth. Acrididae). Bulletin of Entomological Research, 60 , pp 439-446 doi:10.1017/S0007485300040360
3. ↑  Belalang Kunyit

Lihat juga
----------

* Belalang juta

Pautan luar
-----------

* Carian Google.
* Diarkibkan 2007-05-06 di Wayback Machine
* Diarkibkan 2007-05-17 di Wayback Machine
Fail:COVER DEPAN.jpegKulit Buku Antologi Cerpen Komedi ....Aarrgghh Kantoinya Aku !!
Buku Antologi Cerpen Komedi ….Aargghh, Kantoinya Aku ! adalah sebuah buku antologi yang mengandungi 10 cerpen berbentuk komedi, hasil karya Maharatu Rafidah Mohamad dan merupakan terbitan ketiga yang diterbitkan oleh Persatuan Penulis Wilayah Persekutuan Labuan pada tahun 2011. Antologi Cerpen Komedi ini memuatkan 10 buah cerpen komedi yang bertajuk seperti ;

1. Sekeping Kertas Puisi Lusuh
2. Jamal Bertanya, Daud Menjawab
3. Bersalahkah Majalah Sepak Mula itu
4. Isteriku yang Tersayang, Jangan Tinggal Daku
5. Askar Menyerang, Telinga Pula Kena Tarik
6. Sepohon Kelapa Sempadan Rumah
7. Semuanya Kerana Bilik Untuk Disewa
8. Sue, Satu Menu Istimewa Yang Luar Biasa Keistimewaannya
9. Berbalas Pantun Pukul Tiga
10. Aarrgghhh, Kantoinya Aku!

Salah sebuah cerpen yang ada di dalam antologi ini yang bertajuk Aarrgghhh, Kantoinya Aku! mengisahkan tentang Zaini yang diajukan beberapa soalan daripada anaknya yang sedang menyiapkan kerja sekolah. Anak Zaini mula bertanya sedikit mengenai pekerjaan ayahnya tanpa menyedari Zaini sudah terperangkap di dalam jerat yang dibuat oleh anaknya sendiri. Zaini tidak menyedari bahawa ketika ini, dia berada di rumah isteri pertama dan segala percakapannya asyik sahaja tersasul menyebut nama isteri dan anaknya sendiri. Malah Zaini juga terperangkap apabila anaknya bertanya mengenai gaji yang diperoleh iaitu sebanyak RM 1000 seperti yang diperkatakan oleh Pak Akob, majikan Zaini. Isterinya Tijah memberitahu bahawa gaji ayahnya cuma RM 500 sahaja. Zaini mempertahankan bahawa Pak Akob yang bermain-main dengan anaknya dan perkara itu tidak betul. Walau bagaimanapun, Zaini akhirnya terkantoi apabila anaknya memberitahu bahawa namanya bukan Anuar tetapi sebaliknya adalah Imran dan juga memberitahu bahawa ayah Anuar juga adalah pekerja tersayang Pak Akob. Isterinya Tijah yang menyedari bahawa dia sudah dimadukan hampir 10 tahun dengan pantas sahaja melayangkan penumbuk sulung kepada suaminya Zaini.
**Armada Atlantik** adalah armada Royal Navy. Ia wujud dalam dua tempoh yang berasingan; iaitu tahun 1909 sehingga 1914, dan kemudian 1919 sehingga 1932.

Sejarah
-------

Pada 14 Disember 1904 Armada Selat digayakan semula sebagai 'Armada Atlantik'. Armada Atlantik berlangsung hingga tahun 1912 sewaktu ketegangan meningkat antara Jerman memaksa Royal Navy untuk menyambung semula pembentukan armada dan Armada Atlantik menjadi Skuadron Tempur Ke-3. Armada Atlantik berpangkalan di Gibraltar untuk memperkuatkan Armada Selat atau Armada Mediterranean, dari Januari 1905 hingga Februari 1907. Ia kekal di Gibraltar sehingga April 1912.

Armada Atlantik sekali lagi dibentuk selepas berakhirnya Perang Dunia I, apabila angkatan laut British disusun semula untuk menggambarkan keadaan ekonomi dan politik yang berubah di Eropah. Armada itu diwujudkan setelah pembubaran Armada Besar pada April 1919, menyerap banyak, tetapi tidak semua elemen-elemennya. Ia diletakkan dibawah seorang Panglima, yang menyandang gelaran Panglima Besar Armada Atlantik dan Armada Utama, sebelum Armada Utama menjadi Armada Simpanan dan sebuah markas yang sama sekali terpisah. HMS *Queen Elizabeth* menjadi kapal pemerintah Armada dan berkhidmat dalam kapasiti itu sehingga tahun 1924.

Armada ini tidak pernah berperang dalam pertempuran laut sepanjang sejarahnya yang singkat. Satu-satunya catatan penting dalam sejarah ialah pada tahun 1931, semasa peristiwa Invergordon Mutiny. Para kelasi armada secara terbuka enggan mematuhi perintah mengenai pertikaian tentang gaji yang dicetuskan oleh kerajaan ketika itu. Sejarah pendek armada berakhir pada tahun 1932, apabila Admiralti yang telahpun dikejutkan oleh peristiwa Invergordon Mutiny, menamakan semula armada tersebut sebagai Armada Utama.

Rujukan
-------

1. ↑  National Archives records
2. ↑  "Navy Estimates 1912-13". Hansard. Dicapai pada 2 September 2012.
3. ↑  Smith, Gordon. "Royal Navy Organisation and Ship Deployments 1900-1914". *www.naval-history.net*. Gordon Smith, 8 August 2015. Dicapai pada 23 December 2017.
4. ↑  "HMS Queen Elizabeth". Dicapai pada 2 September 2012.
5. ↑  "The Invergordon Mutiny". Dicapai pada 2 September 2012.
6. ↑  "Home Fleet listing for 1933". Diarkibkan daripada yang asal pada 26 October 2009. Dicapai pada 2 September 2012.

Pautan luar
-----------

* Fleet Organisation Accessed March 2010

Templat:Admiralty Department
Templat:Royal Navy fleets

| Kawalan kewibawaan Sunting ini di Wikidata |
| --- |
| Umum | 
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat

 |
Bangunan Arkib Kebangsaan Brazil.
***Arkib Kebangsaan Brazil*** (Portugis: Arquivo Nacional) ialah elemen utama sistem pengurusan fail (SIGA) di Brazil. Arkib ini ditubuhkan pada 2 Januari 1838 dan mempunyai ibu pejabat di Rio de Janeiro. Menurut Undang-undang Arkib (Undang-undang 8,159) pada 8 Januari 1991, ia mempunyai kewajipan untuk menganjurkan, menyimpan, memelihara, memberikan akses dan mendedahkan warisan dokumentari kerajaan persekutuan, berkhidmat kepada Negeri dan warganegara. 

Koleksi Arkib Nasional mengandungi 55 km dokumen tekstual; 2,240,000 gambar dan negatif; 27,000 ilustrasi, kartun; 75,000 peta dan rancangan; 7000 cakera dan pita suara magnetik 2000; 90,000 gulungan filem dan 12,000 pita video. Ia juga mempunyai perpustakaan khusus dalam sejarah, arkib, sains maklumat, undang-undang pentadbiran dan pentadbiran awam, dengan kira-kira 43,000 buku dan buku, 900 akhbar dan 6,300 karya yang jarang berlaku.

Rujukan
-------

1. ↑
2. ↑

Pautan luar
-----------

* Kategori berkenaan Arkib Kebangsaan Brazil di Wikimedia Commons

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Israel
* Amerika Syarikat
* Vatican

 |
| Pangkalan data saintifik | 
* CiNii (Jepun)

 |
| Lain-lain | 
* SUDOC (Perancis)
	+ 1

 |
**Antonio Sabàto, Jr.** (lahir 29 Februari, 1972) adalah seorang pelakon Amerika Syarikat.

Biography
---------

### Kehidupan awal

Antonio Jr. dilahirkan di Rom, Itali sebagai seorang anak lelaki pelakon Itali Antonio Sabàt, dan isteri kelahiran Czechoslovakia Yvonne Kabouchy. Mereka berpindah di Amerika Syarikat apabila dia berusia 12 tahun dan menjadi seorang warganegara naturalized Amerika Syarikat pada November, 1996 dia mendapat kemasyhuran sebagai seorang peragawan seluar dalam Calvin Klein. The masterly promoted kempen CK bercandang menunjukkannya membenarkannya bermula berlakon sebagai selebriti. Dia berlakon di soap opera *General Hospital* sebagai "Jagger Cates" (1992 - 1994, 1995), *Earth 2*, dan di Melrose Place, untuk acclaim, sebagai **Jack Parezi** yang seksi tetapi nakal.

### Pekerjaan

Pada 1990, dia bermuncul di video muzik *Love Will Never Do (Without You)* Janet Jackson bersamaan dengan pelakon Djimon Hounsou.

Dia juga berlakon sebahagian dari wayang *The Big Hit* (1998) menujuk dia (bukan bintang utama Mark Wahlberg, satu ladi bekas peragawan CK) bogel di bilik locker.

Di Jun 2005, Sabàto Jr. memasuk lakonan soap *The Bold and the Beautiful* sebagai Dante Damiano. Pada Oktober 2006, Sabato telah dilepaskan dari *B&B* setelah satu tahun. Kemunculan terakhirnya dijadualkan ke siaran pada musim gugur 06. 

### Kehidupan peribadi

Dia berkahwin hanya untuk sekejap masa dengan Alicia Tully Henson (kelahiran sekitar 1963) dari 1992 hingga ke 1993. 

Dia mempunyai dua orang anak: anak lelaki **Jack Antonio** (lahir 6 Ogos 1994) dengan pelakon Virginia Madsen dan anak perempuan **Mina Bree** (lahir 29 Ogos 2002) dengan teman wanita jangka panjang kini Kristin Rossetti.

Kemunculan di Filem dam Televisyen
----------------------------------

* *General Hospital* sebagai Jagger Cates (1992-1994, 1995)
* *Earth 2* sebagai Alonzo Solace (1994-1995)
* *Melrose Place* sebagai Jack Parezi (1995)
* *If Looks Could Kill* sebagai John Hawkins (1996)
* *The Big Hit* sebagai Vince (1998)
* *Tribe (mini-series)* sebagai Jack Osborne (1999)
* *Charmed* sebagai Bane Jessup (2000)
* *The Chaos Factor* (2000)
* *The Outer Limits* sebagai Chad Warner dalam episod "Skin Deep" (2000)
* *The Help* sebagai Dwayne (2004)
* *The Bold and the Beautiful* sebagai Dante Damiano (2005-present)

Pautan luar
-----------

* Antonio Sabato Jr. di Pangkalan Data Filem Internet (IMDb)
* Antonio Sabato Jr. Gallery
* Antonio Sabato Jr. profile from B&B Online Diarkibkan 2005-12-17 di Wayback Machine
**Bellator MMA** (secara rasmi **Bellator Fighting Championships**) ialah promoter seni bela diri campuran Amerika yang ditubuhkan pada tahun 2008 yang berpangkalan di Santa Monica, California yang dimiliki dan beroperasi sebagai anak syarikat ViacomCBS. Ini merupakan salah satu promoter sukan tempur terbesar di dunia dan terbesar kedua di Amerika Syarikat. Promoter ini mengambil namanya dari *bellātor*, istilah Latin untuk "pejuang".

Acara pertama Bellator diadakan pada 2009, dan sejak itu telah mengadakan lebih dari 200 acara setakat Disember 2019. Promoter ini menampilkan bakat-bakat terkenal diantaranya Vadim Nemkov, Ryan Bader, Gegard Mousasi, Ilima-Lei Macfarlane, Paul Daley, Lyoto Machida, Patrício "Pitbull" Freire, Quinton "Rampage" Jackson, Michael "Venom" Page, Douglas Lima, Juan Archuleta, dan Cris Cyborg.

Lihat juga
----------

* Bellator Kickboxing

Rujukan
-------

1. ↑  "Promo Score and Ranking". *ScoreCardMMA.com* (dalam bahasa Inggeris). Diarkibkan daripada yang asal pada May 27, 2018. Dicapai pada May 26, 2018.

Pautan luar
-----------

* Laman web rasmi
Arluna ialah sebuah siri drama televisyen Malaysia 2017 arahan Emi Suffian terbitan Global Station.Drama ini turut dibintangi oleh Anzalna Nasir, Saharul Ridzwan , Adeline Tsen dan ramai lagi. Siri ini diadaptasi dari novel tajuk yang sama tulisan Rin Ahmad .Siri ini memulakan tayangan perdana di Astro Prima bermula 8 Mei 2017 bagi menggantikan Papa Ricky .

Sinopsis
--------

Mengisahkan tentang Johan Arif dan Nia Arluna. Pertemuan pertama mereka di Sands Skypark, Singapura tidaklah begitu romantik. Johan secara tidak sengaja membuatkan Arluna jatuh ke dalam kolam. Mereka berjumpa semula apabila semasa Arluna menjadi pelatih di sebuah syarikat milik Raziq yang merupakan kawan Johan. Pertemuan demi pertemuan seterusnya membibitkan rasa cinta di hati masing-masing. Arluna akhirnya menerima lamaran Johan walaupun masih dalam proses mengenal hati budi masing-masing.

Semasa berkahwin muncul bekas kekasih Johan, Fazleen yang mahu Johan dipangkuannya. Fazleen terus mengacau rumah tangga mereka untuk memiliki semula Johan. Mereka sebelum ini pernah bercinta namun mendapat tentangan daripada Hanna, adik Johan. Gangguan demi gangguan akhirnya menggugat kepercayaan Nia terhadap Johan.

Apa akan berlaku seterusnya? Adakah Arluna dalam menghadapi dugaan yang sering mendatang? Apa rahsia yang tersimpan oleh Hanna tentang siapa sebenarnya Fazleen?

Pelakon
-------

* Saharul Ridzwan sebagai Johan Arif
* Anzalna Nasir sebagai Nia Arluna
* Adeline Tsen sebagai Fazleen
* Puteri Najuwa sebagai Hanna
* Zoey Rahman sebagai Raziq
* Atilia Haron sebagai Azimah
* Susan Manen sebagai Datin Azah
* Aman Nassim sebagai Faizal
* Bade Arell sebagai Haqeem
* Julieana Anna sebagai Nancy
* Fara Syuhada Azmira sebagai Zizie
* Nikki sebagai Monica

Rujukan
-------
Bagi drama adaptasi novel ini, lihat Arluna.

***Arluna*** ialah novel 2014 oleh penulis novel Malaysia, Rin Ahmad, dikeluarkan pada 2014 oleh Kaki Novel. Novel ini telah diadaptasikan sebagai sebuah siri drama pada 2017.

Sinopsis
--------

Permulaan perjalanan hidup Nia Arluna @ Nina
sangat cliché.

1. Mula-mula terjumpa, terjatuh kat dalam kolam di puncak Sands Skypark.
Eh, kau tak tengok side mirror dulu ke sebelum
brek?- NIA ARLUNA @ NINA
Emmm… errr... I’m not a car. Uh... I didn’t bring side mirror while walking.- JOHAN ARIF @ JOE

2. Terjumpa lagi.
I macam kenal you. Kita pernah jumpa kat mana
ya? - JOE

3. Terjatuh cinta pula.

Kalau tadi dapat colour LUNA pun dah cakap ‘thank you’, dapat hadiah lagi best ni jangan lupa cakap ‘I’ll marry you’ ya.- JOE

4. Dah nak kahwin ni, ada pulak si penyibuk
Fazleen ‘udang galah’. Eh, dah kahwin pun muncul lagi?
Berjayakah seorang Arluna merubah plot hidupnya?
Atau dia tewas dengan hasutan syaitan? Atau dia tewas dengan hak seorang isteri?

"Tewas Itu Taat."

Adaptasi drama
--------------

*Arluna* telah diadaptasi sebaagai sebuah siri drama bertajuk sama yang memulakan tayangan perdana di Slot Tiara Astro Prima bermula 8 Mei 2017, dibintangi oleh Anzalna Nasir dan Saharul Ridzwan.

Rujukan
-------

1. ↑  Arluna by Rin Ahme=ad Goodreads. Dicapai pada 22 Mac 2017.
Asbestos
Asbestos
Asbestos biru (krosidolit) dari Wittenoom, Australia Barat. Pembaris ialah 1 cm.
Asbestos biru, terurai untuk menunjukkan sifat bergentian mineral (dari lombong di Wittenoom, Australia Barat)
**Asbestos** ialah sebarang kumpulan serat mineral bak benang yang lembut. Asbestos mempunyai banyak sifat yang menjadikannya berharga dari segi komersial seperti ketahanannya dengan api, haba, elektrik dan bahan kimia.

Risiko kesihatan
----------------

Asbestos boleh menyebabkan masalah kesihatan yang serius jika banyak dihidu. Ia dianggap tidak menimbulkan bahaya kepada kesihatan jika ia kekal utuh. Asbestos menjadi berbahaya hanya apabila ia berkecai dan membebaskan seratnya yang halus ke udara. Asbestos yang kering dan mudah berkecai dengan sedikit sahaja tekanan dikatakan mudah hancur. Penyakit ini biasa terjadi di kalangan orang yang bekerja menangani asbestos dan juga ahli keluarganya. Penyakit ini juga boleh dihidap apabila menghirup atau mengambil bahan yang tercemar dengan asbestos seperti air yang mengalir dari paip air konkrit yang mempunyai asbestos. Asbestos sedemikian dikaitkan dengan penyakit yang berikut:

* Asbestosis
* Mesotelioma
* Kanser paru-paru

Rujukan
-------

1. ↑  "Asbestos and Cancer Risk". American Cancer Society. 15 September 2016.
2. ↑  "Asbestos and health risks". NSW Government. 21 Disember 2007.

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Untuk kegunaan lain, sila lihat Marin.
Infantri Laut Peru menjalankan eksesais di Sungai Amazon.
Askar marin Sepanyol dan A.S. berbaris bersama-sama dalam upacara peralihan pemerintah di Stesen Tentera Laut Rota, Sepanyol pada Julai 2002.
**Askar Marin**, juga dikenali sebagai **kor marin** dan **infantri laut**, adalah sebuah pasukan infantri yang pakar dalam membantu operasi tentera laut dan tentera darat, serta pelaksanaan operasi mereka sendiri. Di kebanyakkan negara, askar marin ialah sebahagian daripada tentera laut, tetapi ia juga boleh berada dibawah tentera darat seperti *Troupes de marine* (Pasukan Marin Perancis) dan *Givati Brigade* (Briged Marin Israel), atau membentuk cabang ketenteraan bebas seperti Kor Marin Amerika Syarikat dan Marin Diraja.

Dari segi sejarah, tugas-tugas yang dijalankan oleh pasukan marin ialah menyediakan perlindungan dari perang sewaktu di laut, memperlihatkan sifat tekanan syarikat kapal dan risiko pemberontakan. Tugas-tugas lain termasuk memasuki kapal semasa bertempur atau menawan kapal rampasan dan menyediakan tenaga kerja untuk penyerbuan ke pantai bagi menyokong objektif tentera laut.

Dengan perindustrian peperangan pada abad ke-20 skala operasi pendaratan meningkat; ini membawa bersamanya peningkatan kemungkinan tentangan dan keperluan untuk penyelarasan pelbagai elemen ketenteraan. Tentera marin berkembang dengan mengkhusus dalam kemahiran dan keupayaan yang diperlukan untuk peperangan amfibia.

Lihat juga
----------

* Tentera laut
* Peperangan amfibia
* Peperangan laut

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Askar marin*** |


| * l
* b
* s
Angkatan tentera |
| --- |
| Kombatan |
| Cabang tentera | 
* Tentera angkasa
* Tentera darat
* Tentera laut
* Tentera udara

 |
| Ketenteraan | 
* Pasukan airborne
* Peperangan anti-pesawat
* Pengawal pantai
* Pasukan siber
* Gendarmerie
* Askar marin
* Kor kesihatan
* Pasukan nuklear
* Pasukan keselamatan
* Pasukan operasi khas

 |
| Kategori

Ketenteraan |
***Pokok Berembang Bukit*** (saintifik. *D. sonneratioides*) adalah sejenis tumbuhan yang terdapat di hutan Malaysia serta di negara-negara ASEAN yang lain. Nama saintifiknya *Duabanga grandiflora (Roxb. ex DC)*.
 

Bunga pokok Berembang Bukit.
Batang pokok tegak, setinggi 40-80 kaki, lurus kadang kala bercabang dari pangkal. Dahan bawah bercabang melenduk dari batang; ia panjang, halus, bercabang jarang-jarang, dan dahannya bersegi, sedikit tertutup dengan daun lebar besar. Oleh kerana daunnya tersusun dua baris, dahannya halus memiliki daun kompoun berpinat; daunnya seringkali melengkung, dan hijau gelap di bahagian atas dan hampir putih di bahagian bawah. Bunganya yang besar berkembang pada April, mengeluarkan bau haruman menyerupai *asafoetida* apabila mula kembang tetapi tidak berbau sebelum kelopaknya gugur. Batang stamennya condong kedalam dalam kudup. Buahnya sebesar buah apel kecil. Berkayu putih dan lembut.

Galeri
------

* batang pokok di Jayanti di Simpanan Harimau Buxa di daerah Jalpaiguri di Bengal Barat, India.batang pokok di Jayanti di Simpanan Harimau Buxa di daerah Jalpaiguri di Bengal Barat, India.
* Daerah Jalpaiguri di Bengal Barat, India.Daerah Jalpaiguri di Bengal Barat, India.
* Daerah Jalpaiguri di Bengal Barat, India.Daerah Jalpaiguri di Bengal Barat, India.
* Daun pokok Berembang Bukit.‎Daun pokok Berembang Bukit.‎

Rujukan
-------

1. ↑  INDEX TO SCIENTIFIC NAMES of Tropical Tree Species along with their Vernacular Names
2. ↑  Hooker p.56

* Hooker, Joseph Dalton (1855). *Illustrations of Himalayan plants*. London: L. Reeve. m/s. 55–56. LCC QK349.33 .H66 1855. Unknown parameter `|coauthors=` ignored (`|author=` suggested) (bantuan)

Lihat juga
----------

* Senarai pokok

|  |  |
| --- | --- |
| Ikon tunas | Rencana mengenai tumbuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Atrofi otot** ditakrifkan sebagai pengurangan jisim otot; ini boleh menjadi pembuangan separa atau penuh bagi otot. Apabila otot beratrofi, ini membawa kepada kelemahan otot, kerana kebolehanan untuk mengeluarka daya berkaitan dengan jisim. Atrofi otot disebabkan oleh komorbiditi beberapa penyakit umum, termasuk barah, AIDS, kegagalan jantung kongestif, COPD (penyakit paru-paru obstruktif kronik), kegagalan ginjal, dan lecuran teruk; pesakit yang mempunyai "kakeksia" dalam tetapan penyakit-penyakit ini mempunyai prognosis lemah. Tambahan lagi, kebuluran akhirnya membawa kepada atrofi otot. Jarang guna otot juga akan membawa kepada atrofi jarang guna sementara atrofi neurogenik ialah atrofi otot yang disebabkan oleh kerosakan pada saraf yang merangsang otot. Juga, masa di dalam persekitaran kurang daripada 1 g tanpa senaman akan membawa kepada atrofi.Templat:Penjelasan diperlukan

Lihat juga
----------

* Atrofi perang jantung
* Kesan penerbangan angkasa terhadap badan manusia
* Kelemahan otot
* Distrofi otot
* Distrofi miotonik
* Sarkopenia
* *Journal of Cachexia, Sarcopenia and Muscle*

Rujukan
-------

Pautan luar
-----------

* Muscular+atrophy dalam Tajuk Subjek Perubatan (MeSH) di Perpustakaan Perubatan Negara AS

Templat:Miopati
Koordinat: 28°12′N 177°21′W﻿ / ﻿28.200°N 177.350°W﻿ / 28.200; -177.350

Gambar satelit Atol Midway
**Atol Midway** (bahasa Inggeris: *Midway Atoll*) ialah sebuah atol yang terletak di Lautan Pasifik bahagian utara (berdekatan hujung barat laut Kepulauan Hawaii), sekitar satu pertiga jarak perjalanan antara Honolulu dan Tokyo. Garisan Tarikh Antarabangsa terletak 140 batu nautika di sebelah barat. Atol ini berpenduduk 40 orang (2004, tiada penduduk pribumi) ini terdiri dari karang penghalang berbentuk cincin dan beberapa pulau kecil berpasir. Dua daratan utama, Pulau Sand dan Pulau Eastern, merupakan habitat bagi ratusan ribuan burung laut. 

Sebagai bahagian dari Kepulauan Terpencil Minor, Atol Midway termasuk dalam wilayah yang tidak bergabung (*unincorporated territory*) yang dikelola oleh Perkhidmatan Perikanan dan Hidupan Liar, di bawah kuasa Kementerian Dalam Negeri Amerika Syarikat. Atol ini ditetapkan sebagai Tempat Perlindungan Nasional (*National Wildlife Refuge*) pada 22 April 1988.

Atol Midway lebih dikenal sebagai lokasi Pertempuran Midway yang berlangsung semasa Perang Dunia II pada 4 Jun 1942. Angkatan Laut AS berjaya menghalau serangan pasukan Jepun. Insiden ini menjadi titik balik peperangan di kawasan Pasifik.

Infrastruktur pengangkutan di Atol Midway berupa 32 km jalan, 7.8 km saluran paip, sebuah pelabuhan (di Pulau Sand, tertutup untuk umum), dan dua landasan terbang asfalt.

Pautan luar
-----------

* (Inggeris) Midway Atoll National Wildlife Refuge Diarkibkan 2005-06-18 di Wayback Machine
* (Inggeris) MidwayIsland.com
* (Inggeris) "Where the Gooney Birds Are", *Smithsonian*

| * l
* b
* s
Pembahagian politik di Amerika Syarikat |
| --- |
| Negeri | Alabama · Alaska · Arizona · Arkansas · California · Carolina Selatan · Carolina Utara · Colorado · Connecticut · Dakota Selatan · Dakota Utara · Ohio · Delaware · Florida · Georgia · Hawaii · Idaho · Illinois · Indiana · Iowa · Kansas · Kentucky · Louisiana · Maine · Maryland  · Massachusetts · Michigan · Minnesota · Mississippi · Missouri · Montana · Nebraska · Nevada · New Hampshire · New Jersey · New Mexico · New York · Oklahoma · Oregon · Pennsylvania · Rhode Island · Tennessee · Texas · Utah · Vermont · Virginia · Virginia Barat · Washington · Wisconsin · Wyoming |
| Daerah persekutuan | Washington, D.C. (Daerah Columbia) |
| Kawasan pulau | Guam · Kepulauan Mariana Utara · Kepulauan Virgin A.S. · Puerto Rico · Samoa Amerika |
| Pulau terpencil | Pulau Baker · Pulau Howland · Pulau Jarvis · Atol Johnston · Terumbu Kingman · Atol Midway · Pulau Navassa · Atol Palmyra · Pulau Wake |
Koordinat: 47°39′42.613″N 9°35′31.371″E﻿ / ﻿47.66183694°N 9.59204750°E﻿ / 47.66183694; 9.59204750

**Avira Operations GmbH & Co. KG** ialah syarikat perisian keselamatan multinasional Jerman yang terkenal dengan perisian antivirus mereka *Avira Internet Security*. 

Avira telah ditubuhkan pada tahun 2006, tetapi aplikasi anti virus sedang dalam perkembangan aktif sejak 1986 melalui syarikat asalnya H+BEDV Datentechnik GmbH. 

Sehingga 2012, perisian Avira dianggarkan mempunyai lebih daripada 100 juta pelanggan. Pada Jun 2012, Avira menduduki tempat keenam dalam laporan saham pasaran antivirus daripada OPSWAT.

Ibu pejabat Avira terletak berhampiran Tasik Constance, di Tettnang, Jerman. Syarikat ini mempunyai pejabat tambahan di Amerika Syarikat, China, Romania, dan Belanda.

Syarikat itu menyokong Auerbach Stiftung, sebuah yayasan yang diwujudkan oleh pengasas syarikat, Tjark Auerbach. Ia mempromosikan projek amal dan sosial, seni, budaya dan sains.

Rujukan
-------

1. 1 2  "About Avira". Avira.com. Dicapai pada 19 July 2012.
2. ↑  OPSWAT. "Market Share Report June 2012". Dicapai pada 30 July 2012.
3. ↑  "Avira Contacts Page". Avira.com. Dicapai pada 24 September 2014.

Pautan luar
-----------

* Tapak web rasmi
* Avira Answers (support forum)
* Auerbach Stiftung (Foundation)
Nisbah bendera 2:3
**Bendera Republik Rakyat China**, atau "bendera merah lima bintang" (五星红旗, pinyin: wǔ xīng hóng qí) direka oleh Zeng Liansong, seorang artis terkenal dari wilayah Ruian, Zhejiang.

Pada 27 September 1949, Persidangan Pertama Rundingan Politik Rakyat China telah meluluskan Resolusi mengenai Ibu Negara, Tahun, Lagu Negara dan Bendera Republik Rakyat China, iaitu Bendera Republik Rakyat China yang berlatarbelakang merah dan Lima Bintang, yang melambangkan Revolusi Rakyat China yang bersatupadu. berpandukan Undang-undang Bendera Republik Rakyat China Perintah Kedua dan Perlembagaan Republik Rakyat China Perintah Keseratus Tiga Puluh Enam menyatakan: "Bendera Merah Lima Bintang adalah Bendera Republik Rakyat China.

Bendera ini memiliki simbol-simbol komunisme yang terkenal, seperti bidang berwarna merah dan bintang warna kuning. Bintang yang besar melambangkan kepimpinan Parti Komunis di China. Bintang-bintang yang kecil melambangkan empat buah kelas yang wujud di dalam sebuah masyarakat menurut fahaman komunis, iaitu: pekerja, petani, golongan kaya dan kapitalis yang patriotik. Pendapat yang lain mengatakan bintang yang besar melambangkan kaum majoriti di negara China, iaitu Han Cina, dan bintang-bintang kecil melambangkan masyarkat minoriti Tibet, Manchu, Mongol dan Uighur.

Warna merah pada Bendera Republik Rakyat China melambangkan Revolusi. Bintang berpenjuru lima yang besar melambangkan Parti Komunis China, manakala empat bintang berpenjuru lima yang kecil melambangkan pelbagai kaum diseluruh negara yang dibawah pemerintahan Parti Komunis China, iaitu empat lapisan masyarakat pada masa itu: Lapisan Pekerja, Lapisan Petani, Lapisan Kelas Pertenggahan Bandar, dan Lapisan Kelas Pertenggahan Pelbagai Kaum.

Lihat juga
----------

* Lambang negara China
nisbah bendera: 2:3**Bendera Rwanda** (bahasa Kinyarwanda: *ibendera ry'Urwanda*) terdiri daripada sebidang tiga warna biru, kuning dan hijau dengan gambar matahari kuning di pojok kanan atas bendera.

Bendera ini direka oleh Alphonse Kirimobenecyo dan mula digunakan secara rasm pada 25 Oktober 2001.

Reka bentuk
-----------

### Perlambangan

Warna biru melambangkan kebahagiaan dan kedamaian, warna kuning melambangkan pembangunan ekonomi manakala warna hijau melambangkan harapan kemakmuran.

Bentuk matahari melambangkan pencerahan akal budi.

### Spesifikasi

Rincian warna yang diberikan untuk menghasilkan rupa bendera secara tepat adalah seperti berikut:

| (2002–kini) | Biru | Kuning | Hijau |
| --- | --- | --- | --- |
| Pantone | 196c | 050c | 147c |
| CMYK | 100-27-0-13 | 0-16-100-2 | 67-0-36-62 |
| RGB | 0-161-222 | 250-210-1 | 32-96-61 |
| Hexadecimal | #00A1DE | #FAD201 | #20603D |

Sejarah
-------

Bendera tahun 1962-2001Suatu bendera tiga warna terdiri daripada tiga jalur menegak merah, kuning dan hijau - warna-warna Pan-Afrika dan suatu huruf rumi "R" di tengah jalur kuning membezakan ia dari bendera Guinea.

Status bendera ini dibubarkan dengan tergantinya bendera yang baharu memandangkan ia sangat berkait rapat dengan pembunuhan beramai-ramai terhadap kaum Tutsi dahsyat melanda negara tersebut tahun 1994.

Lihat juga
----------

* Lambang Rwanda

Rujukan
-------

1. 1 2  
"Flags of Africa — Countries Starting with R". Dicapai pada 24 March 2014.
2. ↑  
*Flags and Anthems Manual: London 2012* (PDF). London, United Kingdom: London Organising Committee of the Olympic and Paralympic Games. 2012. m/s. 88. Diarkibkan daripada yang asal (PDF) pada 2015-01-04. Dicapai pada 4 January 2015.
3. ↑  
"Flags of the World: Rwanda". CRW Flags of the World. 20 November 2013. Dicapai pada 21 February 2014.
4. ↑  Burnet, Jennie E. (2012-11-19). *Genocide Lives in Us: Women, Memory, and Silence in Rwanda*. ISBN 9780299286439.
5. ↑  
Vesperini, Helen (31 December 2001). "Rwanda unveils new flag and anthem". BBC. Diarkibkan daripada yang asal pada 5 November 2003. Dicapai pada 5 November 2003.

|  |  |
| --- | --- |
| Ikon tunas | Rencana berkenaan bendera ini ialah rencana tunas. Anda boleh membantu Wikipedia dengan mengembangkannya. |

* l
* b
* s
"Astrid" dilencongkan di sini. Jangan dikelirukan dengan asteroid.

**Astrid Sartiasari** (lahir 27 Januari 1982 di Surabaya, Jawa Timur) atau lebih dikenali sebagai **Astrid** adalah seorang penyanyi wanita Indonesia. Suara beliau pernah digunakan dalam beberapa runut bunyi filem di Indonesia dan pernah berduet dengan beberapa ahli muzik lainnya di Indonesia dalam urusan menyanyi.

Biografi
--------

Astrid Sartiasari dilahirkan kepada pasangan Drs. HM Ali Basjar dan Dra. Siti Kustiiyah pada 27 Januari 1982 di Surabaya. Beliau mendapat pendidikan di SDN. Dr Soetomo VIII Surabaya, SMPN 1 Surabaya, SMUN 2 Surabaya dan Perguruan Tinggi Sekolah Tinggi Teknik Surabaya.

Kerjaya
-------

Ketertarikan Astrid pada dunia nyanyian sudah terlihat sejak kecil. Semasa SMA, Astrid sempat bergabung dalam sebuah band, namun akhirnya Astrid memilih berkerjaya solo kerana band yang selama ini bersamanya bubar kerana sesuatu hal. Astrid pun bersolo dengan bernyanyi dari kafe ke kafe. Dan selama dua tahun Astrid rajin mengirimkan demo ke beberapa label rakaman. Hingga akhirnya "Sony BMG" pun tertarik dan mengajak Astrid untuk bekerja sama untuk mengisi runut bunyi filem "Tusuk Jelangkung", lagu yang berjudul "Ratu Cahaya". Setelah itu kerjayanya pun melonjak, pada tahun 2003 Astrid diajak bergabung dalam album kompilasi berjudul "A Portrait of Yovie" dengan membawakan single terbaru dari Yovie berjudul "Tak 100%". Selain itu dia juga mengisi runut bunyi filem berjudul "Vina Bilang Cinta".

Di tahun 2005 Astrid menegeluarkan sebuah album dengan single hitsnya "Cinta Itu" dengan mengusung warna yang berbeza, *dark-pop*. Lagu ini terdengar sangat gelap yang menjadi sebuah runut bunyi filem layar lebar yang dibintangi oleh "Nirina Zubir" berjudul "Mirror". Tidak hanya itu lagu lainnya yang diisi oleh astrid di antaranya "Ku Mau kamu Selamanya", "Cahaya Cinta", dan "Perpisahan". Di album Astrid juga berduet dengan Andi Rif di lagu "Ku Mau Kamu Selamanya".

Pada tahun 2007, Astrid mengeluarkan album *repackage* dengan menampilkan hit-singlenya "Jadikan Aku Yang Kedua". Lagu ini pernah menjadi juara di pertandingan CILAPOP 2006 yang merupakan lagu karya M. Novi Umar.

Single
------

* Cinta Itu
* Mengapa
* Ku Mau Kau Selamanya (duet dengan Andy Rif)
* Cemburu
* Tak Bisa Kembali
* Perpisahan
* Curiga
* Cahaya Cinta
* Ku Cinta Dia
* Kosong
* Tentang Rasa

Diskografi
----------

* Indie Colors (1998, Aku Jiwaku)
* OST Tusuk Jelangkung (Ratu Cahaya, 2003)
* *Backing vocal* album Padi Save My Soul (Sesuatu Yang Tertunda, 2003)
* Album Portrait of Yovie (Tak 100%, Juli 2005)
* OST. Vina Bilang Cinta (Didadaku Ada Kamu, Cinta, 2005)
* Astrid (2005)
* Jadikan Aku Yang Ke-2 (2007)
* Kedamaian, kerjasama dengan Saint Loco (2007)
* Lihat Aku Sekarang (2010)

Pautan luar
-----------

* Astrid Ost.Mirror Minor, Charming and Unique Diarkibkan 2007-03-15 di Wayback Machine
* Astrid Sartiasari Bawakan Soundtrack 'MIRROR'
* astrid sartiasari: melambung kembali berkat lagu "jadikan aku yang kedua"
* Debut Astrid, Bukan Si Ratu Cahaya
* Astrid Sartiasari[*pautan mati kekal*]